CELEX: 62018TA0417
Language: da
Date: 2019-10-24 00:00:00
Title: Sag T-417/18: Rettens dom af 24. oktober 2019 – CdT mod EUIPO (Annullationssøgsmål – regler for institutionerne – pligt til at overlade de oversættelsesopgaver, der er påkrævet i forbindelse med EUIPO’s virksomhed til CdT – opsigelse af den ordning, der er aftalt mellem CdT og EUIPO – offentliggørelse af et udbud vedrørende oversættelsestjenester – formalitetsindsigelse – manglende søgsmålsinteresse – delvist ufornødent at træffe afgørelse – delvis afvisning)

23.12.2019   
            
            
               DA
            
            
               Den Europæiske Unions Tidende
            
            
               C 432/43
            
         
      Rettens dom af 24. oktober 2019 – CdT mod EUIPO
      (Sag T-417/18) (1)
      
      (Annullationssøgsmål - regler for institutionerne - pligt til at overlade de oversættelsesopgaver, der er påkrævet i forbindelse med EUIPO’s virksomhed til CdT - opsigelse af den ordning, der er aftalt mellem CdT og EUIPO - offentliggørelse af et udbud vedrørende oversættelsestjenester - formalitetsindsigelse - manglende søgsmålsinteresse - delvist ufornødent at træffe afgørelse - delvis afvisning)
      (2019/C 432/49)
      Processprog: fransk
      
         Parter
      
      
         Sagsøger: Oversættelsescentret for Den Europæiske Unions Organer (ved J. Rikkert og M. Garnier, som befuldmægtigede)
      
         Sagsøgt: Den Europæiske Unions Kontor for Intellektuel Ejendomsret (ved N. Bambara og D. Hanf, som befuldmægtigede)
      
         Sagens genstand
      
      For det første en påstand støttet på artikel 263 TEUF om annullation af for det første EUIPO’s skrivelse af 26. april 2018, hvorved EUIPO meddelte, at det ikke agtede at forlænge den ordning, der var indgået med CdT i 2016 om de oversættelsesopgaver, der var påkrævet i forbindelse med EUIPO’s virksomhed efter den 31. december 2018, for det andet af EUIPO’s skrivelse af 26. april 2018, hvorved EUIPO oplyste CdT om, at det for en sikkerheds skyld havde til hensigt at træffe de foranstaltninger, der var nødvendige for at sikre fortsættelsen af dets oversættelsestjenester efter den 31. december 2018, bl.a. ved offentliggørelse af udbud, og for det tredje af EUIPO’s afgørelse om at offentliggøre et udbud vedrørende oversættelsestjenester under referencen 2018/S 114-258472 i Den Europæiske Unions Tidende, for det andet en påstand om, at EUIPO skulle forbydes at underskrive kontrakter i henhold til dette udbud, og for det tredje en påstand om, at offentliggørelsen af et udbud vedrørende oversættelsestjenester foretaget af et kontor eller ethvert andet EU-organ eller -agentur, hvis oprettelsesforordning fastsætter, at oversættelsestjenesterne leveres af CdT, var ulovlig.
      
         Konklusion
      
      
                  1)
               
               
                  Det er ufornødent at træffe afgørelse om påstanden om annullation af afgørelsen om at opsige den ordning, som blev indgået den 13. december 2016 mellem Oversættelsescentret for Den Europæiske Unions Organer (CdT) og Den Europæiske Unions Kontor for Intellektuel Ejendomsret (EUIPO).
               
            
                  2)
               
               
                  I øvrigt frifindes EUIPO.
               
            
                  3)
               
               
                  EUIPO bærer sine egne omkostninger og betaler halvdelen af de omkostninger, der er afholdt af CdT, herunder omkostningerne i forbindelse med sagen om foreløbige forholdsregler i sag T-417/18 R.
               
            
         (1)  EUT C 341 af 24.9.2018.